C 35/11

Uverejnenie jednotného dokumentu v zmysle článku 94 ods. 1 písm. d) nariadenia Európskeho parlamentu a Rady (EÚ) č. 1308/2013 a odkazu na uverejnenie špecifikácie výrobku v súvislosti s názvom v sektore vinohradníctva a vinárstva

(2020/C 35/08)

Týmto uverejnením sa poskytuje právo vzniesť námietku proti žiadosti podľa článku 98 nariadenia Európskeho parlamentu a Rady (1) (EÚ) č. 1308/2013 do dvoch mesiacov od dátumu tohto uverejnenia.

JEDNOTNÝ DOKUMENT

„Chozas Carrascal“

PDO-ES-N1637

Dátum podania žiadosti: 12. 12. 2012

1. Názov (názvy) na zápis do registra

Chozas Carrascal

2. Členský štát

Španielsko

3. Druh zemepisného označenia

CHOP – chránené označenie pôvodu

4. Kategórie vinohradníckych/vinárskych výrobkov

1. Víno

5. Opis vína (vín)

Červené víno

Viacodrodové červené víno: sýto červené, číre a brilantné. Víno s ovocnou chuťou, balzamické a dobre štruktúrované, so zrelými trieslovinami, čokoládovými arómami a s nádychom minerálov.

Jednoodrodové červené víno (Cabernet Franc): červená až tmavofialová farba v počiatočnej fáze. Arómy čierneho ovocia a aromatických bylín. Arómy ovocia prevládajú nad arómami suda. Chuť je zaobalená a dlhá v ústach, minerálna a balzamická.

Maximálny obsah prchavých kyselín 10 meq/l pre viacodrodové vína a 8,33 meq/l pre jednoodrodové vína.

Maximálny obsah oxidu siričitého 100 mg/l pre viacodrodové vína a 90 mg/l pre jednoodrodové vína.

Neuvedené hraničné hodnoty musia byť v súlade s platnými právnymi predpismi.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 13 Minimálna celková kyslosť 4,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter):

Biele víno a ružové víno

Biele: slamovožltá farba v počiatočnej fáze. Rovnováha medzi kvetinovými, ovocnými a sudovými arómami. Aromatické, svieže víno so zamatovou a dlhou chuťou v ústach.

Ružové: sýta červená farba. Arómy červeného ovocia spojené so sudovými arómami. Svieže a jemné víno so silnou, dlhou a sladkou chuťou.

Maximálny obsah oxidu siričitého 105 mg/l pre biele vína a 115 mg/l pre ružové vína.

Neuvedené hraničné hodnoty musia byť v súlade s platnými právnymi predpismi.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 12,5 Minimálna celková kyslosť 4,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) 6,67 Maximálny celkový obsah oxidu siričitého (v miligramoch na liter):

6. Vinárske výrobné postupy

a) Základné enologické postupy

Pestovateľský postup

Hustota výsadby:

Biele odrody: menej ako 1,3 x 2,5 m

Červené odrody (okrem odrody Bobal): menej ako 1,4 x 2,5 m

Odroda Bobal: menej ako alebo rovná 2,5 x 2,5 m.

Osobitný enologický postup

— Biele víno: výroba a skladovanie prebiehajú v nádobách z nehrdzavejúcej ocele alebo betónu. Macerácia sa uskutočňuje špecificky podľa zrelosti hrozna. Kvasenie bieleho vína v dubových sudoch.

— Ružové víno: extrakcia šťavy zo štyroch odrôd, ktoré tvoria kupáž. Skladovanie v chlade a odkalovanie až do získania štyroch muštov. Kvasenie vína prebieha v nádobách z nehrdzavejúcej ocele. Macerácia v dubových sudoch najmenej počas troch týždňov.

— Červené vína: výroba každej odrody samostatne. Macerácia trvá najmenej 14 dní. Zrenie v sudoch počas najmenej piatich mesiacov.

b) Maximálne výnosy

Biele odrody:

9 000 kilogramov hrozna na hektár9 000 kilogramov hrozna na hektár

Červené odrody:

7 500 kilogramov hrozna na hektár7 500 kilogramov hrozna na hektár

Biele vína:

63 hektolitrov vína na hektár

Ružové vína:

56 hektolitrov vína na hektár

Červené vína:

53 hektolitrov vína na hektár

7. Vymedzená zemepisná oblasť

Vymedzená oblasť sa nachádza na území obce Requena (Valencia) v okrese San Antonio a je rozdelená takto: polygón 14: parcely 293, 294, 297, 300 a 301; polygón 16: parcely 101, 111, 112, 124, 125, 126, 127, 128, 133, 134, 135, 136, 137, 138 a 412.

8. Hlavné muštové odrody

CHARDONNAY

CABERNET FRANC

MACABEO – VIURA

GARNACHA TINTA – GIRONET

SYRAH

BOBAL

9. Opis súvislostí

Prírodné a ľudské faktory

Prírodné faktory:

Chozas Carrascal je zemepisný názov používaný na označenie presného miesta vymedzenej oblasti vyznačenej na mape, na základe ktorého možno získať označenie. Vplyvom nadmorskej výšky (720 m) a umiestnenia v blízkosti hôr Juan Navarro, odkiaľ vejú prevládajúce severné vetry, je to jedno z najchladnejších miest celého regiónu. Vzhľadom na to, že sa nachádza na mierne svahovitej planine, žiadna väčšia prekážka nenarúša tento priamy vplyv studených severných vetrov.

Hranice lokality tvoria na severe, východe a západe vysoké kopce vo forme predĺžených plošín, ktoré nie sú spojené a ktoré tvoria dve úžľabiny orientované na SV a SZ, cez ktoré sa strhávajú severné nárazové vetry. Na juhu prechádza hranica cez Vereda Real a začiatok centrálnej plošiny Requena bez akejkoľvek prírodnej prekážky na východe či na západe.

Tento špecifický reliéf veľmi výrazne charakterizuje chránené územie, ktoré sa nachádza v úzadí viacerých vyšších kopcov a má vlastnú špecifickú mikroklímu.

Oblasť sa vyznačuje kontinentálnymi klimatickými podmienkami, ktoré ovplyvňuje Stredozemné more. Priemerný ročný úhrn zrážok je slabý, pohybuje sa od 350 do 400 litrov za rok a zrážky sú hlavne v septembri. Slnečné žiarenie je veľmi silné s viac ako 3 000 hodinami slnečného svitu za rok a v septembri a októbri, teda v čase zrenia hrozna, možno pozorovať veľmi veľký teplotný rozdiel medzi dňom a nocou.3 000 hodinami slnečného svitu za rok a v septembri a októbri, teda v čase zrenia hrozna, možno pozorovať veľmi veľký teplotný rozdiel medzi dňom a nocou.

Klimatické podmienky lokality sa odlišujú od klimatických podmienok zvyšku územného celku, ktorý sa tu označuje ako „comarca“, a susedných oblastí silnými nárazovými vetrami a zaznamenanými nízkymi priemernými teplotami spôsobenými vplyvom severného vetra. Lokalitu chránia prírodné prekážky, ktoré sa nachádzajú na východe a na západe. Výbežky pohoria Sierra Juan Navarro na juhovýchode z veľkej časti brzdia postup oblakov plných vody, ktoré prichádzajú od Stredozemného mora. Z toho vplýva, že zrážok je v Chozas Carrascal menej ako v ostatných častiach územného celku, ktorý sa tu označuje ako „comarca“.

Poľnohospodárska pôda je zásaditá (bázická) a má hodnotu pH vyššiu ako 8 a nižšiu ako 9. Textúra pôdy je voľná a podľa miesta poľnohospodárskeho podniku prevláda ílovitá alebo piesočnatá pôda. Pôda obsahuje pomerne málo organických látok, približne 1 %, a vyžaduje úpravy v pravidelných intervaloch prostredníctvom organických hnojív. Podiel aktívneho vápenca je dôležitým faktorom, keďže hodnoty v rozmedzí od 7 do 21 % predstavujú zvlášť vysokú úroveň. Pôda vymedzenej oblasti sa vyznačuje nízkou produktivitou a slabým rastom koreňov, ktoré neprenikajú do väčšej hĺbky ako 30 cm, kde ich zastaví vápencová vrstva.

Ľudské faktory:

Vymedzená oblasť má vyššiu hustotu výsadby, ktorá v niektorých prípadoch dosahuje viac ako 3 000 koreňov na hektár oproti zvyčajnej hustote 3 000 koreňov na hektár oproti zvyčajnej hustote 3 000 koreňov na hektár oproti zvyčajnej hustote 1 600 koreňov vo zvyšku územného celku, ktorý sa tu označuje ako 1 600 koreňov vo zvyšku územného celku, ktorý sa tu označuje ako 1 600 koreňov vo zvyšku územného celku, ktorý sa tu označuje ako „comarca“. Cieľom takejto hustoty je posilniť konkurenciu medzi kmeňmi viniča, čo vedie k menšiemu rastu koreňov a reguluje nadmernú vitalitu a produkciu každého viniča. Z tohto dôvodu je počet kilogramov hrozna na kmeň viniča menší a jeho kvalita je lepšia. Každý kmeň viniča tak nevyprodukuje viac ako 4 kg.

Táto oblasť je prvou oblasťou v regióne, kde sa pestujú cudzie odrody, ako napríklad Cabernet Sauvignon, Cabernet Franc, Syrah, Merlot, Chardonnay a Sauvignon Blanc (výsadby ktorých siahajú do roku 1992). Tieto viniče majú viac ako 20 rokov a sú výborne aklimatizované, nakoľko vymedzená oblasť je oblasťou, v ktorej sa najlepšie darí týmto odrodám. Pestovanie týchto už dobre etablovaných odrôd a pôvodných odrôd (Bobal, Tempranillo, Garnacha Tinta, Monastrell a Macabeo) umožňuje vyrobiť z jediného vinohradu neopakovateľné a jedinečné vína v celom územnom celku, ktorý sa tu označuje ako „comarca“.

Opis vína

Vína v tejto oblasti výroby sú ovplyvnené špecifickými vlastnosťami pôdy a podnebia lokality. Majú vyšší obsah alkoholu (od 13,5 do 14,5 %) a správny obsah kyselín (od 4,5 do 5,5 g/l kyseliny vínnej). Vyznačujú sa minerálnymi arómami, veľkou zrelosťou trieslovín, čo sa premieta vo veľmi dobrej stabilite farby, v slabom vplyve kryptogamických chorôb a v slabom výnose na kmeň viniča (< 4 kg/kmeň viniča).

Súvislosť

Vplyvom pôdnych a klimatických vlastností oblasti produkcia nie je nadmerná a kmene viniča nie sú veľmi vitálne, čo má vplyv na dobré vstrebávanie stopových prvkov (draslíka, vápnika a horčíka) a na konečnú kvalitu hrozna. Tepelný výkyv medzi dňom a nocou prispieva k získaniu primeraného vyššieho obsahu alkoholu a k správnemu obsahu kyselín. Pôdy sa vyznačujú nízkou produktivitou a slabým rastom koreňov, ktoré neprenikajú do väčšej hĺbky ako 30 cm, kde ich zastaví vápencová vrstva. Tieto prvky spolu so slabým ročným úhrnom zrážok a intenzívnym slnečným svitom vďaka zemepisným podmienkam tejto oblasti so svahovitým reliéfom, ktorá je ohraničená kopcami, spôsobujú výnos na kmeň viniča menší ako 4 kg, dodávajú vínam minerálne arómy a triesloviny s veľkou zrelosťou a zaručujú slabý vplyv kryptogamických chorôb.

Vymedzená oblasť sa odlišuje od susedných oblastí reliéfom, podnebím a špecifickými pôdami, pričom tieto prvky v kombinácii vytvárajú autentickú mikroklímu, ktorá sa nenachádza v okolitej krajine. Tento špecifický reliéf má vplyv na priemerné ročné zrážky, ktoré sú nižšie ako priemerné ročné zrážky zaznamenané v oblastiach susediacich s vymedzenou oblasťou a zvyškom územia s CHOP Utiel-Requena. To isté platí, aj pokiaľ ide o silné nárazové vetry. Vďaka všetkým týmto prvkom spojeným s intenzívnym slnečným svitom, ktorý využívajú viniče v tejto oblasti výroby vďaka jej zemepisným podmienkam – oblasť so svahovitým reliéfom, ktorá je ohraničená kopcami – a s vlastnosťami pôd poznačenými prítomnosťou vápencovej vrstvy v malej hĺbke, bola dotknutá zemepisná oblasť vymedzená s prihliadnutím na prírodné a antropogénne faktory špecifické pre zemepisné prostredie, ktoré odlišujú víno vyrobené v tejto oblasti od vína zo susedných oblastí.

Aj keď vymedzená oblasť patrí k územiu s CHOP Utiel-Requena, zjavne sa od neho odlišuje týmito faktormi a ich vplyvmi na vinič a víno:

Vplyv reliéfu:

nižšie maximálne teploty pod vplyvom chladných severných vetrov,

vyššie minimálne teploty pod vplyvom prírodných prekážok na východe a na západe: oblasť tak uniká jarným mrazom,

nižšia priemerná rýchlosť vetra, ale silné nárazové severné vetry: nízka vlhkosť,

slabšie zrážky vďaka prítomnosti horského masívu na východe, ktorý brzdí postup oblakov,

6,5 % sklon svahu: dobrý slnečný svit a veľké teplotné výkyvy deň – noc.

Vplyvy na vinič a víno:

slabý vplyv parazitov a chorôb,

dobrý obsah polyfenolov a cukrov,

správna kyslosť,

dobrý priebeh vegetatívneho cyklu,

dozrelosť trieslovín.

— Vplyvy spojené s menšou hĺbkou pôd s prítomnosťou vápencovej vrstvy v hĺbke 30 cm: menší rast koreňov, kontrolovaná vitalita, obmedzená produkcia (< 3 kg/kmeň viniča a menšie strapce a plody).

Vplyvy na vinič a víno:

hrozno lepšej kvality,

zemité a minerálne vína,

väčší pomer šupy/dužiny: aromatickejšie vína.

Rozdiely medzi vínami „Chozas Carrascal“ a vínami s CHOP „Utiel-Requena“ možno pozorovať aj na úrovni výroby, a to najmä (napríklad pokiaľ ide o zrelé červené vína):

Parameter CHOP Utiel-Requena Chozas Carrascal Minimálny skutočný obsah alkoholu (v obj. %) 10,5 13 Maximálny celkový obsah cukru (g/l) 9 < 4 Minimálna celková kyslosť (g/l) 3,5 4,5 Maximálny obsah prchavých kyselín (g/l) 1,2 0,5 – 0,6 Maximálny obsah oxidu siričitého (mg/l) 150 90 – 100 Minimálna intenzita farby 13 jednotiek absorbancie/cm Index minimálnych celkových polyfenolov 55 Maximálny výnos (kg/ha) 7 500 – 10 500 7 850 Výťažnosť (%) 74 70

Túto charakteristiku možno vysvetliť tým, že pozemok žiadateľa zaberá približne 93 ha (zemepisná oblasť je oveľa rozsiahlejšia ako vymedzená oblasť, ktorú zahŕňa), z čoho iba 30 ha tvorí zemepisnú oblasť daného terroiru, pričom vína majú rovnaké vlastnosti ako vína z terroiru a nemožno ich získať v okolitých vinohradoch, keďže sa ich pôdne a klimatické podmienky líšia.

Aj keď je teraz vo vymedzenej oblasti len jeden výrobca, prípadné budúce poľnohospodárske subjekty, ktoré by sa tu usadili, by mohli používať CHOP za predpokladu, že splnia podmienky špecifikácie.

10. Ďalšie základné podmienky

ŽIADNE

Odkaz na uverejnenie špecifikácie výrobku

http://www.agroambient.gva.es/documents/163228750/163232588/PC+CHOZAS+CARRASCAL.pdf/e2e0d39a-6022-4783-ad60-4c754a2023d8

(1) Ú. v. EÚ L 347, 20.12.2013, s. 671.